Source: https://www.obechubova.sk/samosprava/ako-to-vybavit/stavebny-urad/
Timestamp: 2020-08-10 04:54:54+00:00
Document Index: 12178529

Matched Legal Cases: ['§ 57', '§ 55', '§ 139', '§ 43', '§ 139', '§ 105', '§ 106', '§ 57', '§ 105', '§ 106', '§ 33', '§ 42', '§ 58', '§ 70', '§ 71', '§ 74', '§ 88', '§ 76', '§ 84', '§ 85', '§ 88', '§ 93', '§ 86', '§ 87', '§ 105', '§ 107', '§ 94', '§ 96', '§ 135', '§ 98', '§ 104', '§ 3']

Stavebný úrad - Oficiálna stránka obce Hubová
Tlačivo si môžete stiahnuť tu: Ohlásenie drobnej stavby.pdf (158.11 kB)
Podľa ustanovení stavebného zákona:
Stavebník môže uskutočniť drobnú stavbu, len na základe písomného oznámenia stavebného úradu, že proti jej uskutočneniu nemá námietky (§ 57 ods. 2).
Ohlásenie stavebnému úradu postačí (§ 55 ods. 2):
pri prízemných stavbách elektronických komunikačných sietí, ak ich zastavaná plocha nepresahuje 25 m² a výška 4,5 m,
pri výmene alebo dopĺňaní telekomunikačných zariadení na existujúcich stavieb elektronických komunikačných sietí, keď nedôjde k zmene stavby.
Drobné stavby (§ 139b ods. 7 až 9) sú stavby, ktoré
• majú doplnkovú funkciu pre hlavnú stavbu (napr. pre stavbu na bývanie, pre stavbu občianskeho vybavenia, pre stavbu na výrobu a skladovanie, pre stavbu na individuálnu rekreáciu)
• nemôžu podstatne ovplyvniť životné prostredie, a to:
prízemné stavby, ak ich zastavaná plocha nepresahuje 25 m² a výška 5 m, napríklad kôlne, práčovne, letné kuchyne, prístrešky, zariadenia na nádoby na odpadky, stavby na chov drobného zvieratstva, sauny, úschovne bicyklov a detských kočíkov, čakárne a stavby športových zariadení,
podzemné stavby, ak ich zastavaná plocha nepresahuje 25 m² a hĺbka 3 m, napríklad pivnice, žumpy.
stavby organizácií na lesnej pôde slúžiace na zabezpečovanie lesnej výroby a poľovníctva, ak ich zastavaná plocha nepresahuje 30 m² a výška 5 m, napríklad sklady krmiva, náradia alebo hnojiva,
nástupné ostrovčeky hromadnej verejnej dopravy, priechody cez chodníky a na susedné pozemky, priepusty a pod.,
reklamné stavby, na ktorých najväčšia informačná plocha je menšia ako 3 m²; Podľa § 43 ods. 3 stavebného zákona: Najväčšou informačnou plochou sa rozumie kolmý priemet jednej najväčšej informačnej plochy umiestnenej na reklamnej stavbe na zvislú rovinu podľa projektovej dokumentácie predloženej stavebnému úradu.
Za drobné stavby sa nepovažujú stavby skladov horľavín a výbušnín, stavby pre civilnú ochranu, stavby pre požiarnu ochranu, stavby uránového priemyslu a jadrových zariadení, vodné stavby, stavby čerpacích staníc kvapalných palív, skvapalnených plynov alebo stlačených plynov pre pohon motorových vozidiel, stavby prečerpávacích staníc horľavých kvapalín, horľavých plynov a stavby plniarní tlakových nádob horľavým plynom alebo horenie podporujúcim plynom (§ 139b ods. 9).
Priestupku sa dopustí a pokutou do 10 000 Sk (331 €) sa zaťaží ten, kto uskutočňuje drobnú stavbu, ktorú treba ohlásiť, bez takéhoto ohlásenia alebo v rozpore s ním [§ 105 ods. 1 písm. a)].
Stavebný úrad alebo inšpekcia uloží pokutu do 400 000 Sk (13 277 €) právnickej osobe alebo fyzickej osobe oprávnenej na podnikanie, ktorá uskutočňuje drobnú stavbu, ktorú treba ohlásiť, bez takéhoto ohlásenia alebo v rozpore s ním [§ 106 ods. 1 písm. a)].
Tlačivo si môžete stiahnuť tu: Ohlásenie stavebných úprav alebo udržiavacích prác.pdf (156.71 kB)
Stavebník môže uskutočniť ohlásené stavebné úpravy alebo udržiavacie práce len na základe písomného oznámenia stavebného úradu, že proti ich uskutočneniu nemá námietky (§ 57 ods. 2).
a) pri stavebných úpravách, ktorými sa
nemení sa spôsob užívania stavby a
b) pri udržiavacích prácach, ktoré by mohli ovplyvniť
vzhľad stavby
Priestupku sa dopustí a pokutou do 10 000 Sk (331 €) sa zaťaží ten, kto uskutočňuje stavebné úpravy alebo udržiavacie práce, ktoré treba ohlásiť, bez takéhoto ohlásenia alebo v rozpore s ním [§ 105 ods. 1 písm. a) stavebného zákona].
Stavebný úrad alebo inšpekcia uloží pokutu do 400 000 Sk (13 277 €) právnickej osobe alebo fyzickej osobe oprávnenej na podnikanie, ktorá uskutočňuje stavebné úpravy alebo udržiavacie práce, ktoré treba ohlásiť, bez takéhoto ohlásenia alebo v rozpore s ním [§ 106 ods. 1 písm. a) stavebného zákona].
Ďalšie tlačivá k stiahnutiu v rámci agendy stavebného úradu môžete nájsť tu:
vyhlasenie_stavebneho_dozoru.pdf (104.2 kB)
Žiadosť o vydanie stanoviska k plánovanej stavebnej činnosti.docx (12.85 kB)
Žiadosť o povolenie zriadenia vjazdu.docx (13.04 kB)
Žiadosť o vydanie stanoviska k vyňatiu parcely z PPF.rtf (72.74 kB) - podrobnejšie informácie k vyňatiu parcely z PPF príp. LPF nájdete v časti "ŽIVOTNÉ PROSTREDIE"
Žiadosť o povolenie zvláštneho užívania miestnej komunikácie (rozkopávka).rtf (52.75 kB)
Na všetky ostatné činnosti v oblasti výkonu stavebného zákona č. 50/1976 Zb. o územnom plánovaní a stavebnom poriadku v znení neskorších predpisov a zákona č. 135/1961 o pozemných komunikáciách v znení neskorších predpisov má obec uzatvorenú zmluvu o zabezpečení výkonu úloh samosprávy v tejto oblasti s mestom Ružomberok.
Predmetom sú tieto činnosti:
výkon všetkých druhov územných konaní podľa § 33 až § 42,
výkon všetkých druhov stavebných konaní pre pozemné a inžinierske stavby podľa § 58 až § 70,
povoľovanie terénnych úprav, prác a zariadení podľa § 71 až § 74,
vybavenie dodatočného stavebného povolenia podľa § 88a,
výkon kolaudačného konania podľa § 76 až § 84,
povoľovanie zmien užívania stavieb podľa § 85,
povoľovanie alebo nariaďovanie odstraňovania stavieb podľa § 88 až § 93,
nariaďovanie nevyhnutných úprav a údržby stavieb podľa § 86 až § 87,
za účasti starostu výkon priestupkového konania podľa § 105 až § 107,
vydávanie rozhodnutí nápravných opatrení - zabezpečenie stavieb podľa § 94, vyprataní stavieb podľa § 96 a strpenie prác na susednom pozemku podľa § 135,
na základe podnetov za účasti starostu výkon miestneho šetrenia v rámci štátneho stavebného dohľadu podľa § 98 až § 104,
ako špeciálny stavebný úrad podľa zákona č. 135/1961 § 3a odst. 3 v rozsahu ustanovení stavebného poriadku podľa zákona č. 50/1976 Zb., výkon agendy rozhodnutí pre miestne a účelové komunikácie.
Pre ich vybavenie sa so svojou žiadosťou obráťte na:
Mestský úrad Ružomberok, oddelenie stavebnej správy, Námestie Andreja Hlinku 1, Ružomberok
Dnes je pondelok, 10.8.2020, 6:54:54